Գյուղատնտեսության նախարարի տեղակալ Աշոտ Հարությունյանը նշեց, որ լիզինգով Հայաստանի տարբեր մարզերին համաֆինանսավորման կարգով գյուղտեխնիկայի տրամադրման գործընթացը շարունակվում է: Իսկ Մարտունիում ծագած խնդիրը նա բացատրեց կառավարության համապատասխան Ծրագերի իրականացման գրասենյակի վերակազմավորման գործընթացով: «Այս գործընթացը շուտով կավարտվի: Այն համայնքները, որոնք պատրաստ են մասնակցել կառավարության հայտարարած բավականին մատչելի լիզինգային պայմաններով գյուղտեխնիկայի տրամադրման ծրագրին, ապա խնդիրներ չեն ունենա», - ասաց նա: